Diari Oficial de la Generalitat Valenciana


Sumari del DOGV 4369, del 31-10-2002 (2002/11958)

ORDE de 24 de setembre de 2002, de la Conselleria de Cultura i Educació, per la qual es modifica l'autorització concedida al centre docent privat Altaviana de València per Orde de 29 de maig de 2001.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4369

Data del DOGV
:   31-10-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/11412


Data del document
:   24-09-2002

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * València
    * centre d'ensenyament
    * ensenyament privat

ORDE de 24 de setembre de 2002, de la Conselleria de Cultura i Educació, per la qual es modifica l'autorització concedida al centre docent privat Altaviana de València per Orde de 29 de maig de 2001. [2002/M11690]
  
L'expedient ha sigut iniciat a instància del titular del centre privat Altaviana, situat al carrer d'Almela i Vives, 5, de València, número de codi 05933484, sol·licitant que es modifique l'Orde de 29 de maig del 2001 concedint efectes retroactius d'inici del curs 2000/2001 a l'autorització del cicle formatiu de grau superior de restauració.
  
L'Orde de 29 de maig del 2001 (DOGV de 05.07.2001) va autoritzar el centre Altaviana a impartir determinats cicles de formació professional, entre ells el de grau superior de restauració. La dita autorització tenia efectes a partir del curs acadèmic immediatament següent al de la corresponent orde, açò és al curs 2001/2002 conforme al que disposa l'article octau del Reial Decret 332/1992, de 3 d'abril, sobre autoritzacions de centres docents privats, per a impartir ensenyances de règim general no universitàries.
  
No obstant això, la Llei de Règim Jurídic de les Administracions Públiques i del Procediment Administratiu Comú permet, en l'article 57, apartat 3, que, excepcionalment, puga atorgar-se eficàcia retroactiva als actes, quan produïsquen efectes favorables a l'interessat, sempre que els supòsits de fet necessaris existiren ja en la data a què es retrotraga l'eficàcia de l'acte i esta no lesione drets o interessos legítims d'altres persones.
  
Consten en l'expedient els informes favorables tant de la Unitat Tècnica de Construccions sobre instal·lacions de data 29 de juny del 2000 com de la Inspecció educativa relatiu a les titulacions del professorat emés el sendemà i així mateix el certificat final d'obra presentat pel centre en la Direcció Territorial el dia 3 de juliol de 2000 de data 26 de juny i visat pel col·legi oficial d'arquitectes de la Comunitat Valenciana.
  
Per tant, tractant-se d'una autorització, acte per definició favorable a l'interessat, i havent comprovat que el centre reunia a inicis del curs 2000/2001 les condicions necessàries per a la retroacció dels efectes sol·licitada.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener, el Reial Decret 332/1992, de 3 d'abril (BOE de 09.04.1992) sobre autoritzacions de centres docents privats per a impartir ensenyances de règim general no universitàries i la resta de normativa de pertinent i general aplicació,
  
En exercici de les atribucions conferides per l'article 35 de la Llei de Govern Valencià,
  
ORDENE
  
Únic
  
Modificar l'autorització concedida per Orde de 29 de maig del 2001 (DOGV de 05.07.2001) al centre docent privat Altaviana siti en el carrer d'Almela i Vives, 5, de València, número de codi 85668770, concedint efectes retroactius d'inici del curs 2000/2001 a l'autorització del cicle formatiu de grau superior de restauració.
  
Disposició addicional
  
La present orde donarà lloc a la corresponent inscripció en el Registre de Centres Docents de la Comunitat Valenciana.
  
De conformitat amb el que establixen els articles 107, 116 i 117, de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà recórrer potestativament en reposició o plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Ciència en el termini d'un mes a comptar des del sendemà de la notificació o publicació segons corresponga.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des del sendemà de la notificació o publicació segons corresponga.
  
València, 24 de setembre de 2002
  
El conseller de Cultura i Educació,